Înfrângerea cu Răzvan Lucescu i-a fost „fatală” lui Fatih Terim. Conducătorii clubului l-au băgat în şedinţă şi au decis să îl demită după meciul PAOK – Panathinaikos, scor 4-1, care a fost LIVE VIDEO în AntenaPLAY.
Panathinaikos a primit patru goluri de la PAOK, pe Toumbas, şi a ieşit definitiv din calculele pentru câştigarea titlului. Alb-verzii erau favoriţi la câştigarea trofeului, dar au suferit trei înfrângeri la rând în play-off.
Înfrângerea cu Răzvan Lucescu i-a fost „fatală” lui Fatih Terim
Jurnaliştii greci de la sport24.gr au făcut anunţul că Fatih Terim a fost dat afară. Totul după şedinţă „fulger” cu şefii lui Panathinaikos.
„Fatih Terim a fost demis de pe banca lui Panathinaikos după rezultatele mediocre. Echipa va fi condusă de Christos Kontis în disputele cu Olympiacos şi Aris„, anunţă sursa citată anterior.
Fatih Terim fusese numit în funcţia de antrenor al lui Panathinaikos în luna decembrie a anului trecut. Legenda fotbalului turc a avut rezultate sub aşteptări. A fost învins de Răzvan Lucescu şi în urmă cu două luni, când Panathinaikos a cedat pe teren propriu cu PAOK, scor 2-3.
Răzvan Lucescu, numit „Mourinho al săracului”
Răzvan Lucescu a fost numit „Mourinho al săracului”, în presa din Grecia, după ce a adus-o pe PAOK la o singură victorie de titlul de campioană. Aris – PAOK, meciul de titlu pentru fostul selecţioner, e live în AntenaPLAY, duminică, de la ora 20:00.
Cei de la Gazzetta.gr au vorbit despre faptul că PAOK a avut cel mai mic buget dintre cele patru echipe care au luptat la titlu, în această campanie. Aceştia l-au comparat pe Lucescu cu „The Special One”.
„Mai există cineva care crede că după cele trei victorii consecutive, pe teren propriu, cu AEK, Olympiakos și Panathinaikos, PAOK nu merită titlul de campioană?
Mendilibar (n.r.-antrenorul lui Olympiakos) este antrenorul sezonului, dar PAOK este echipa cu cea mai mare realizare a stagiunii și asta i se datorează într-o mare parte lui ‘Mourinho al săracului’: neplăcut de mulți, dar meritoriul Răzvan Lucescu”, au scris cei de la gazzetta.gr.
PAOK are o mare şansă de a câştiga al patrulea titlu din istoria clubului şi al doilea sub comanda lui Răzvan Lucescu, care poate deveni cel mai important antrenor din istoria de 98 de ani a clubului din Salonic.
Programul ultimei etape din Grecia, duminică, 19 mai, ora 20:00
- Aris – PAOK – AntenaPLAY
AEK – Lamia
Panathinaikos – Olympiacos – AntenaPLAY
Totul despre AntenaPLAY
Ai sport in AntenaPLAY
Trăiești live-ul în fiecare zi, pentru că ai sport live în AntenaPLAY. În 2024, competițiile de Formula 1, Fomula 2, Formula 3, se vad live integral în AntenaPLAY. Cele peste 24 de curse pot fi vizionate în canalul de sport live, AS LIVE, dar si pe canalele dedicate fiecărei competiții. Toate antrenamentele, calificările, sprinturile și cursele pentru marele premiu de Formula 1 vor putea fi urmărite live online. Pe lângă acestea, abonații pot urmări și F1 Academy, Liga Campionilor Asiei, meciurile din Liga Portugal, Cupa Franței sau evenimente de MMA și box. Plus multe alte competiții exclusive. Platforma AntenaPLAY îți pune la dispoziție 3 tipuri de abonamente: lunar, de 6 luni și de 1 an. Hai în AntenaPLAY!